《舟泊常州》
宋代·钱绅

舟到毗陵日已昏，维舟柳下宿西门。
几家灯火桥边市，一曲渔歌郭外村。
远树依微寒鸟集，古城寥落暮云屯。
相亲喜有同袍客，吟得新诗可细论。

作者简介：钱绅，字伸仲，无锡（今属江苏）人。徽宗大观三年（一一○九）进士。曾为知州，既仕而归，隐居漆塘山。清康熙《无锡县志》卷二○有传。今录诗四首。